Ο **Στέλιος Γιαννακόπουλος** (Αθήνα, 12 Ιουλίου 1974) είναι Έλληνας πρώην διεθνής ποδοσφαιριστής, ο οποίος αγωνιζόταν ως μεσοεπιθετικός και νυν προπονητής.

Συλλογική καριέρα
-----------------

### Εθνικός Αστέρας

Ο Στέλιος Γιαννακόπουλος ξεκίνησε τη σταδιοδρομία του το 1992 στην Ελλάδα αγωνιζόμενος στον Εθνικό Αστέρα.
Αμέσως καθιερώθηκε στους βασικούς, πετυχαίνοντας έξι τέρματα στην πρώτη του χρονιά.

### Πανηλειακός

Οι εμφανίσεις του είχαν ως αποτέλεσμα να κινήσει το ενδιαφέρον του Πανηλειακού, ο οποίος και τον απέκτησε την επόμενη περίοδο. Στα τρία έτη που πέρασε εκεί, σημείωσε 26 τέρματα σε 84 αγώνες και προσέλκυσε σύντομα την προσοχή μεγαλύτερων ομάδων.

### Ολυμπιακός

Το καλοκαίρι του 1996 υπέγραψε στον Ολυμπιακό και στις επόμενες επτά περιόδους, αγωνιζόμενος σχεδόν πάντοτε ως βασικός, έκανε συνολικά 189 εμφανίσεις και σημείωσε 63 τέρματα. Με τον Ολυμπιακό κατέκτησε 7 συνεχόμενες χρονιές το ελληνικό πρωτάθλημα, ενώ έφθασε και στα προημιτελικά του Champions League, την περίοδο 1998-1999.

### Μπόλτον Γουόντερερς

Έπειτα από δέκα έτη καριέρας στην Ελλάδα, το 2003 αποκτήθηκε από την Μπόλτον. Ο πρώτος του αγώνας ήταν εναντίον της Μάντσεστερ Γιουνάιτεντ, ενώ εκείνη τη χρονιά έφθασε στον τελικό του Λιγκ Καπ Αγγλίας. Στην Μπόλτον παρέμεινε μέχρι το 2008 και έγινε γνωστός στους φίλους της αγγλικής ομάδας ως "Στέλιος", καθώς τους ήταν αδύνατο να προφέρουν το επώνυμό του.

### Χαλ Σίτι

Στις 22 Σεπτεμβρίου 2008 ο Γιαννακόπουλος υπέγραψε στην ομάδα της Πρέμιερσιπ Χαλ Σίτι, όπου και παρέμεινε για ένα εξάμηνο.

### ΑΕ Λάρισας

Τον Ιανουάριο του 2009 υπέγραψε συμβόλαιο 1,5 έτους με τη Λάρισα, στην οποία και κρέμασε τα ποδοσφαιρικά του παπούτσια έναν χρόνο αργότερα.

Διεθνής καριέρα
---------------

Το ντεμπούτο του με την Ελλάδα πραγματοποιήθηκε στις 12 Μαρτίου 1997, στον εκτός έδρας φιλικό αγώνα εναντίον της Κύπρου (4-0), που διεξήχθη στο Παραλίμνι.

Μία από τις σημαντικότερες και αξιοσημείωτες εμφανίσεις του με την Ελλάδα ήταν στη νίκη με 1-0 στον εκτός έδρας αγώνα κατά της Ισπανίας, για τα προκριματικά του Euro 2004, αποτέλεσμα που ουσιαστικά εξασφάλισε τη συμμετοχή της Ελλάδας στην τελική φάση της διοργάνωσης στην Πορτογαλία. Εκεί, ήταν ένας από τους βασικούς συντελεστές της εντυπωσιακής πορείας της ομάδας, που ολοκληρώθηκε με την κατάκτηση του τροπαίου.

Το 1997 αγωνίστηκε στην Εθνική Ενόπλων στην προκριματική φάση για το Παγκόσμιο Κύπελλο Ποδοσφαίρου Ενόπλων 1997.

Μετέπειτα σταδιοδρομία
----------------------

Τον Μάιο του 2010, στις εκλογές του ΠΣΑΠ ήρθε πρώτος σε σταυρούς και διαδέχθηκε τον Αντώνη Νικοπολίδη στην προεδρία του Συνδέσμου.

Το 2012 πραγματοποίησε το ντεμπούτο του ως προπονητής, αναλαμβάνοντας την τεχνική ηγεσία του Πανηλειακού, του συλλόγου με τη φανέλα του οποίου είχε αγωνιστεί για πρώτη φορά στην Α' Εθνική, η παρουσία του όμως στον πάγκο της ομάδας του Πύργου υπήρξε βραχύβια.

Τον Φεβρουάριο του 2016 ανέλαβε την Κηφισιά,  θέση από την οποία αποχώρησε εννέα μήνες αργότερα, τον Οκτώβριο του ίδιου έτους.

Τίτλοι - Διακρίσεις
-------------------

* Πρωταθλητής Ευρώπης στο ευρωπαϊκό πρωτάθλημα του 2004
* Πρωτάθλημα: 1997, 1998, 1999, 2000, 2001, 2002, 2003
* Κύπελλο: 1
* Το γκολ που σημείωσε με τη φανέλα του Ολυμπιακού εναντίον της Πόρτο στις 17 Σεπτεμβρίου 1997 στο ΟΑΚΑ, στα πλαίσια της 1ης αγωνιστικής των ομίλων του Champions League, ψηφίστηκε ως το καλύτερο εκείνης της χρονιάς στη διοργάνωση.

Παραπομπές
----------

1. ↑  Υπέγραψε στη Χαλ ο Γιαννακόπουλος.kathimerini.gr[*νεκρός σύνδεσμος*]
2. ↑  Ανακοίνωσε Γιαννακόπουλο για 1,5 χρόνο η Λάρισα. in.gr[*νεκρός σύνδεσμος*]
3. ↑  «Ο Στέλιος Γιαννακόπουλος νέος πρόεδρος του ΠΣΑΠ, www.newsit.gr». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 10 Οκτωβρίου 2014.
4. ↑  Επίσημα Γιαννακόπουλος στον Πανηλειακό, www.sport-fm.gr
5. ↑  Τέλος ο Γιαννακόπουλος από Πανηλειακό, www.gazzetta.gr
6. ↑  Ανέλαβε την Κηφισιά ο Γιαννακόπουλος, www.sport24.gr
7. ↑  Τέλος από την Κηφισιά ο Γιαννακόπουλος, www.sport-fm.gr
8. ↑  Το καλύτερο γκολ ήταν «ερυθρόλευκο»! www.sday.gr[*νεκρός σύνδεσμος*].

Πηγές
-----

* H καριέρα του Στέλιου Γιαννακόπουλου στο national-football-teams
* Το προφίλ του Στέλιου Γιαννακόπουλου στο transfermarkt

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

  

  


|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Πρωταθλητές Ευρώπης 2004** |
| --- |
|  |
|  | 
**1** Νικοπολίδης  · **2** Σεϊταρίδης  · **3** Βενετίδης  · **4** Νταμπίζας  · **5** Δέλλας  · **6** Μπασινάς  · **7** Ζαγοράκης  · **8** Γιαννακόπουλος  · **9** Χαριστέας  · **10** Τσιάρτας  · **11** Νικολαΐδης  · **12** Χαλκιάς  · **13** Κατεργιαννάκης  · **14** Φύσσας  · **15** Βρύζας  · **16** Καφές  · **17** Γεωργιάδης  · **18** Γκούμας  · **19** Καψής  · **20** Καραγκούνης  · **21** Κατσουράνης  · **22** Παπαδόπουλος  · **23** Λάκης  · **C** Ρεχάγκελ |

 |

|  |  |  |  |
| --- | --- | --- | --- |
| 

| π • σ • ε
**Εθνική Ελλάδος - Κύπελλο Συνομοσπονδιών 2005** |
| --- |
|  |
| 
* **1** Νικοπολίδης
* **2** Σεϊταρίδης
* **3** Βύντρα
* **4** Ταυλαρίδης
* **5** Κυργιάκος
* **6** Μπασινάς
* **7** Ζαγοράκης
* **8** Γιαννακόπουλος
* **9** Χαριστέας
* **10** Τσιάρτας
* **11** Παπαδόπουλος
* **12** Χαλκιάς
* **13** Σηφάκης
* **14** Φύσσας
* **15** Βρύζας
* **16** Καφές
* **17** Αμανατίδης
* **18** Γκούμας
* **19** Καψής
* **20** Καραγκούνης
* **21** Κατσουράνης
* **22** Γκέκας
* **23** Λάκης
* **C** Ρεχάγκελ
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Ευρωπαϊκό Πρωτάθλημα 2008** |
| --- |
|  |
|  | 
**1** Νικοπολίδης  · **2** Σεϊταρίδης  · **3** Πατσατζόγλου  · **4** Σπυρόπουλος  · **5** Δέλλας  · **6** Μπασινάς  · **7** Σαμαράς  · **8** Γιαννακόπουλος  · **9** Χαριστέας  · **10** Καραγκούνης  · **11** Βύντρα  · **12** Χαλκιάς  · **13** Τζόρβας  · **14** Σαλπιγγίδης  · **15** Τοροσίδης  · **16** Κυργιάκος  · **17** Γκέκας  · **18** Γκούμας  · **19** Άντζας  · **20** Αμανατίδης  · **21** Κατσουράνης  · **22** Τζιόλης  · **23** Λυμπερόπουλος  · **C** Ρεχάγκελ |

 |